laion/Wikipedia-Exotic huggingface dataset:
Josh Sargent

Joshua Thomas Sargent (sündinud 20. veebruaril 2000 O'Fallonis Missouri osariigis) on USA jalgpallur, kes mängib Inglismaa esiliigaklubis Norwich City ja USA jalgpallikoondises. Jalgpalli hakkas ta mängima USA-s. 2018. aasta jaanuaris liitus ta Saksamaa klubiga Bremeni Werder. Klubi põhimeeskonnas debüteeris ta 7. detsembril 2018 mängus Düsseldorfi Fortuna vastu ja lõi kaks minutit pärast mängu sekkumist kohe väravaga. Sellega sai Sargent klubi ajaloo kiiremini värava löönud debütandiks. Bremeni Werderi põhikoosseisu kuulus Sargent alates hooajast 2019/20. 2021. aasta augustis sõlmis Sargent nelja-aastaselepingu Norwich Cityga, mis mängis toona Inglismaa kõrgliigas. Üleminekusumma oli umbes 9,5 miljonit eurot. Inglismaa kõrgliigas lõi Sargent oma ainsad väravad sel hooajal 21. jaanuaril 2022 mängus Watfordi vastu. Alates 2015. aastast mängis Sargent USA noortekoondistes. 2017. aastal jõudis ta USA kuni 20-aastaste koondisega juunioride maailmameistrivõistlustel. Sargent lõi turniiril neli väravat ja andis ühe väravasöödu ning pälvis Hõbesaapa auhinna (Silver Boot). Ühtlasi sai Sargent kõige nooremaks USA väravalööjaks juunioride maailmameistrivõistlustel. USA jalgpallikoondises debüteeris ta 28. mail 2018 sõprusmängus Boliivia vastu ja lõi selles mängus kohe ka värava. Ta kuulus USA koondisse 2022. aasta maailmameistrivõistlustel. "'Beginner's luck' – Sargent scores with first touch on Bundesliga debut". Goal. 7. detsember 2018. Vaadatud 7. detsembril 2018. "City land USA international Sargent". Norwich City F.C. 9. august 2021. "Josh Sargent transfer: Norwich City signs USMNT forward". Sports Illustrated. 9. august 2021. Vaadatud 10. augustil 2021. "Norwich out of bottom three as Sargent double puts Watford in trouble". BBC Sport (Briti inglise). Vaadatud 21. jaanuaril 2022. https://www.national-football-teams.com/player/71213/Josh_Sargent.html (vaadatud 4.2.2023)
Toruhambulised

Toruhambulised (Tubulidentata) on loomade selts imetajate klassist. Seltsi ainuke praegu elav liik on tuhnik, kuid fossiilide järgi on teada ka hulk väljasurnud toruhambuliste liike.
Yeremy Pino

Yeremy Jesús Pino Santos (sündinud 20. oktoobril 2002 Las Palmases) on Hispaania jalgpallur, kes mängib äärepoolikuna Hispaania kõrgliigaklubis Villarreal ja Hispaania jalgpallikoondises. Aastatel 2011–2014 kuulus Pino Huracáni ja 2014–2017 Las Palmase noortesüsteemi. Seejärel liitus ta Villarrealiga. Villarreali põhimeeskonnas debüteeris Pino 22. oktoobril 2020 UEFA Euroopa Liiga alagrupiturniirimängus Sivasspori vastu. Hispaania kõrgliigas tegi ta debüüdi kolm päeva hiljem mängus Cádizi vastu. Esimese värava lõi ta Villarreali meeskonnas 29. oktoobril Euroopa Liiga alagrupimängus Qarabaği vastu. Samal hooajal tuli ta Villarrealiga ka Euroopa Liiga võitjaks. Euroopa Liiga finaalis Manchester Unitedi vastu sai Pino 18 aasta ja 218 päeva vanuselt Hispaania kõige nooremaks mängijaks, kes on mõnel Euroopa klubide turniiri finaalis algkoosseisu kuulunud (eelmine rekord kuulus 2000. aastast Iker Casillasele), lisaks kõige nooremaks Euroopa Liiga võitjaks. Hispaania kõrgliigas lõi Pino esimese värava 22. detsembril 2020 mängus Athletic Bilbao vastu. 27. veebruaril 2022 lõi ta Hispaania kõrgliigamängus neli väravat Espanyoli vastu. Ta sai Hispaania kõrgliigas kõige nooremaks mängijaks, kes on teinud esimesel poolajal kübaratriki. Sel hooajal lõi Pino Hispaania kõrgliigas värava vaid veel kahes mängus. Hispaania jalgpallikoondises tegi Pino debüüdi 6. oktoobril 2021 UEFA Rahvuste Liiga mängus Itaalia vastu. Koondisekarjääri esimese värava lõi ta 29. märtsil 2022 sõprusmängus Islandi vastu. Ta kuulus Hispaania koondisse 2022. aasta maailmameistrivõistlustel, kuid üheski mängus ta väljakule ei pääsenud. Villarreal UEFA Euroopa Liiga: 2020–21 "Yeremy Pino: Villarreal wonderkid who rejected Barcelona". Goal.com. 26. mai 2021. Martin, Richard (27. veebruar 2022). "Ronaldo, Messi, Suarez, Griezmann and... Yeremy Pino". FourFourTwo. Vaadatud 27. veebruaril 2022. https://www.national-football-teams.com/player/84191/Yeremi_Pino.html (vadatud 4.2.2023)
Don Mueang

Don Mueang (tai ดอนเมือง) on Bangkoki linnaosa (khet). Don Mueangi linnaosa asub Bangkoki põhjaosas. Linnaosa koosneb kolmest asumist (khwaeng): Si Kan, Don Mueang ja Sanam Bin. Don Mueangi linnaosa on moodustatud 1989. aastal. Praegustes piirides on alates 1997. aastast. Linnaosas asub Don Mueangi rahvusvaheline lennujaam. Don Mueang (ดอนเมือง) Beautiful Bangkok
Ševroonhelmes

Ševroonhelmes ehk rosetthelmes on teatud liiki mitmekihiline, enamasti punasest, sinisest ja piimvalgest klaasist ümar helmes, mille valmistamisviis sarnaneb millefiori-mosaiikklaasvarda valmistamisega. Varauusajal valmistati ševroonhelmeid esmajoones Murano saarel ja Veneetsias ning neid kasutati ühe populaarse kaubaartiklina Aafrikas ja Uues maailmas põliselanikega kauplemisel, kuid ševroonhelmed jõudsid ka Euroopa talurahvaehetesse, sealhulgas Eestis. 1496. aastal on registreeritud dokumentides, et Muranol arendati Barovieri töökojas välja klaashelmeste valmistamise tehnoloogia ning hakati tegema rosetthelmeid. Nende valmistamise tehnoloogia oli järgmine: piibule tehti klaasimull, mida meister rullis metallplaadil. Seejärel kastis ta selle järgmisse, teist värvi klaasi, rullis taas ning pressis vormis tähekujuliseks. Seda protsessi korrati mitu korda. Seejärel venitati mitmekihilisest klaasist toorik pikaks vardaks. Jahutatud varras lõigati tükkideks ning tükkide otsad lihviti ümaraks, nii et saadi ümar helmes, mille ristlõikel on tähekujuline muster. Levinumad värvid olid sinine, punane ja valge, kuid kasutati ka muid kombinatsioone, näiteks rohelist ja kollast. Enim leitakse neid tänini Lääne-Aafrikast. Eesti arheoloogias on ševroonhelmeid varem leitud Tallinna Harju värava eeslinna ja Tartumaa Nõuni külakalmistu leiumaterjalis, samuti 2022. aastal leitud 1560. aastate lõpu või 1570. aastate alguse peitleius Mõdrikul. E. Russow. Ebatavaline tavaline aare. - Tutulus, 2022. lk 18–19 E. Käsper-Lennuk. Mosaiikklaas. Magistritöö. Tallinn, 2003
Alexis de Tocqueville

Alexis de Tocqueville (29. juuli 1805 – 16. aprill 1859) oli prantsuse ajaloolane. Tocqueville'i kaks kuulsaimat tööd on "De la démocratie en Amérique" ("Tähelepanekuid ameerika demokraatiast"; eesti keeles 1995) ja "L'Ancien Régime et la Révolution" ("Vana kord ja revolutsioon"). Ta oli üks esimesi ajaloolasi, kes kasutas massiliselt arhiivimaterjale ning mitte ainult riiklikke dokumente, vaid ka statistilisi andmeid. Samas oli tema kirjutusstiil ka väga särav ja voolav, mistõttu tema teosed on tänini küllaltki loetavad. Vapp
Ukraina siseministeerium

Ukraina siseministeerium (ukraina keeles Міністерство внутрішніх справ України) on Ukraina valitsusasutus. Ukraina Rahvuskaart Ukraina Riiklik Piirivalveteenistus Ukraina politsei Ukraina Eriolukordade Riiklik Teenistus 2023. aasta veebruari alguses teatas Ukraina siseministeerium, et ministeeriumi valitsemisalas formeeritakse vasturünnaku tegemiseks ründeüksused. Pärast seda selgus üksuste nimekiri koos uute lisanimetustega. 1. hetman Petro Dorošenko nimeline operatiivotstarbeline presidendi brigaad - Burevi 3. polkovnik Petro Bolbotšani nimeline operatiivotstarbeline brigaad - Spartan 4. kiirreageerimisbrigaad - Rubiž 13. operatiivotstarbeline brigaad Hartija 14. operatiivotstarbeline brigaad - Tšervona Kalõna 15. operatiivotstarbeline brigaad - Kara-Dah Ründebrigaad Azov - Azov 15. mobiilne piirivalvesalk - Stalevõi Kordon Ründebrigaad Ljut МВС почало формувати бригади Гвардії наступу (vaadatud: 04.02.2023) Олег Черниш. "Гвардія наступу": що це таке і навіщо вона МВС 27. mai 2023 (vaadatud: 08.07.2023)
Arnold von Tideböhl (1860−1919)

Arnold Johann Heinrich von Tideböhl (10. aprill (vkj) 1860 Riia − 14. jaanuar 1919 Tartu) oli jurist, toimetaja ja poliitik. Põlvnes XVIII sajandi 30. aastatel Eestimaale rännanud Pommeri suguvõsast. Tema isa oli Liivimaa kindralkuberneri kantselei direktor salanõunik Arnold von Tideböhl (1818−1888). Ema Franziska (Fanny) Marie Josepha von Eltz (1822−1892) pärines Korneti mõisnike suguvõsast. Hariduse omandas Peterburis Anna koolis, Viljandi maagümnaasiumis ja Tartu gümnaasiumis. 1879−1883 ja 1884 tudeeris ta Tartu ülikoolis õigusteadust. Stuudiumi lõpetas 1885. aastal õigusteaduse kandidaadi kraadiga. Pärast ülikooliõpinguid teenis aastatel 1886−1887 Riia rae auskultandina. Seejärel oli kuni 1889. aastani Riias rae- ja õuekohtu advokaat. Siirdus Venemaale ja oli kaks aastat (1889−1891) Tiflisi apellatsioonikohtu auskultant. Naasis oma sünnilinna Riiga ja oli aastatel 1892−1902 väljaande Baltische Monatsschrift toimetaja. 1903. aastal kolis elama Tartusse. Alates 1903. aastast oli Tartu-Võru aadli eestkosteasutuse sekretär. Ta oli Liivimaa Saksa Seltsi asutajaid (1906); aastatel 1906−1912 oli ta selle Tartu osakonna (grupi) viitsepresident ja seejärel kuni 1914 president (esimees). 1906. aastal Tartu linnavolikogu valimiste eel juhtis Saksa valimisbürood. Aastatel 1914−1915 oli ta Küüni tänaval asunud pangakontori omanik. 1915. aastal küüditati ta sise-Venemaale Tomski kubermangu, kuid naasis kaks aastat hiljem. Seejärel oli taas Tartus pangakontori omanik. 1917 ja 1918 oli ta väljaande Dorpater Nachrichten toimetaja. Mõrvati enamlaste poolt Tartu Krediitkassa keldris 14. jaanuaril 1919. Maetud Raadi (Tartu Vana-Jaani) kalmistule. Naitus 1908. aastal Elisabeth Louise Emma von Rieckhoffiga (1881−1932). Sellest liidust sündis tütar Franziska Bertha Dorothea (Dori) von Tideböhl (1911−1990), kes abiellus Riiast pärit õigusteaduse magistri Hermann Gustav Friedrich Theodor von Hirschheydtiga (1899−1973). EEVA: Arnold von Tideböhl jun. (1860−1919). Jurist, ajakirjanik, publitsist, poliitik. Arnold von Tideböhl veebisaidil "BBLD - Baltisches biografisches Lexikon digital"
Bildein

Bildein [bɪlˈdaɪ̯n] (ungari Beled) on vald (Gemeinde) Austrias Burgenlandi liidumaal Güssingi ringkonnas. Bildeini kirik Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Bogislaus Tideböhl

Bogislaus Tideböhl (19. oktoober (vkj) 1762 Tallinn − 15. august (vkj) 1819 Miitavi) oli pedagoog ja koolijuht. Õuenõunik. Põlvnes Pommeri päritolu literaadisuguvõsast. Tema isa oli Tallinna toomkooli konrektor Karl Bogislaus Tideböhl (1719−1770), ema Dorothea Elisabeth Lado (1732−1803). Õppis Tallinna Rüütli- ja Toomkoolis. 1783−1785 oli ta Göttingeni ülikooli teoloogiatudeng. Pärast ülikoolistuudiumi lõppu siirdus ta Venemaale Moskvasse, kus oli eraõpetaja. Aastatel 1789−1804 oli Viiburis kohaliku kroonupeanormaalkooli matemaatika ülemõpetaja. 1814−1819 oli ta Eestimaa kubermangukoolide ja Tallinna kubermangugümnaasiumi direktor. Seejärel nimetati Kuramaa kubermangukoolide ja Miitavi gümnaasiumi direktoriks, kuid suri peagi samal aastal. Bogislaus Tideböhl veebisaidil "BBLD - Baltisches biografisches Lexikon digital"
Damaanlased

Damaanlased (Procaviidae) on sugukond imetajaid, küüniskabjaliste seltsi ainus liige. Damaanid on enamasti kaljudel elavad väikesed herbivoorid, kes täidavad sama ökoloogilist nišši nagu mõned jäneselised ja närilised. Nad elutsevad põhiliselt Aafrikas; vaid kaljudamaani leidub ka Lähis-Idas. Damaanide lähimad sugulased on londilised ja meriveiselised. Tüüpiline damaan kaalub 2-5 kg ning on 30-70 cm pikk. Andrei Miljutin. Maailma imetajate mitmekesisus. Tallinn : Varrak, 2015. Lk 292
Maire Koppel

Maire Koppel (sündinud 3. aprillil 1959) on eesti sotsiaaltöötaja, Tartu linna aukodanik. Maire Koppel on aastast 1997 MTÜ Iseseisev Elu asutaja ja juht. Iseseisev Elu on pakkunud sotsiaaleluasemel elavatele inimestele tugiisikuteenust, aidanud Varjupaigas elavatel kodututel taastada tööharjumusi. Enam kui kolmsada erivajadusega inimest saavad tuge igapäevase eluga toimetulekuks, eluks kogukonnas ja tööoskuste omandamiseks. Suuresti Maire Koppeli käivitud Tartu Toidupanga panus väiksema sissetulekuga inimeste igapäevasesse toimetulekusse on märkimisväärne. Ta on hariduselt sotsiaaltöötaja ja täiendanud end mitmel pool välisriikides. Maire Koppel on Tartu Tervishoiu Kõrgkooli ja OÜ Luwi õppejõud, koolitades tegevusjuhendajaid. Tema praktikasse rakendatud teadmistest on välja kasvanud ka mitmed ettepanekud Eesti riigile, nt on ta Sotsiaalteenuste Juhtide Nõukoja juhatuse esimehena algatanud pikaajalist hooldust vajavate inimeste hooldekodu tasu maksmise mudeli väljatöötamise. Maire Koppel kuulub Eesti Sotsiaaltöö Assotsiatsiooni ja Eesti Psühhosotsiaalse Rehabilitatsiooni Ühingusse. Üle kümne aasta kuulus ta Eesti Ettevõtlike Naiste Assotsiatsiooni, kus oli kolm aastat Tartu piirkonna president. Maire Koppeli algatatud ettevõtmised on aastakümneid aidanud elus toime tulla kõige kergemini haavatavatel inimestel. Tänu tema pühendunud tegevusele on paljude töötute, kodutute ja vaimupuudega inimeste elukvaliteet tunduvalt tõusnud, seda nii Tartus kui mitmel pool kaugemal. 2022 Tartu linna aukodanik ja Tartu Suurtähe kavaler CV Tartu linna veebilehel
Laura Välik

Laura Välik (sündinud 9. juulil 1987) on eesti ajakirjanik. Ta on õppinud Tallinna Ülikoolis Lähis-Ida ja Aasia kultuurilugu. Ta on noorsootöö ajakirja Mihus peatoimetaja. Ta on töötanud türgi keele õpetajana. Välik, Laura 2020. Külasaunast tähtede juurde. E-raamat.
Manaati

Manaati ehk kariibi lamantiin (Trichechus manatus) on peamiselt taimetoiduline veeimetaja, suurim loom meriveiseliste seltsist. Ta elutseb põhiliselt Kariibi mere rannikualadel, ulatudes oma levialaga Floridast Põhja-Brasiiliani. Eluviisilt sarnaneb manaati teiste meriveiselistega. Nagu lamantiin, jõemanaati ja dugong, ujub manaati aeglaselt mööda veekogupõhja ja toitub põhiliselt veetaimedest. Deutsch, C.J., Self-Sullivan, C. & Mignucci-Giannoni, A. (2008). Trichechus manatus. IUCNi punase nimestiku ohustatud liigid. IUCN 2008.
Katkenud elu

"Katkenud elu" (ka "Aasta mu noorusest"; ingl Girl, Interrupted) on Oscariga pärjatud Ameerika Ühendriikide 1999. aasta draamafilm, mis põhineb tõsielul ja räägib noore peategelase Susanna läbielamistest Claymoore'i psühhiaatriahaiglas. Filmi aluseks on Susanna Kayseni samanimelised autobiograafilised memuaarid. 1967. aastal laseb 18-aastane Susanna ennast pärast ebaõnnestunud enesetapukatset panna Claymoore'i psühhiaatrihaiglasse, kus tal diagnoositakse ebastabiilse isiksuse sündroom (Borderline syndrome). Haiglas sõbruneb ta teiste patsientide Polly, Georgina, Daisy ja Lisaga, kellest viimasega ta ka haiglast põgeneb, et minna Disneylandi. Nad ööbivad varem haiglast vabastatud Daisy juures, kelle aga pärast Lisa mentaalset rünnakut eelneval õhtul hommikul endalt elu võtnuna leiavad. Selle tagajärjel otsustab Susanna tagasi haiglasse minna ja Lisa jätkab oma teekonda üksinda. Mõne aja pärast satub Lisa tagasi haiglasse ning Susanna peale viha kandes ähvardab teda tappa ning ründab mentaalselt, kuni ise kokku variseb. Järgmisel päeval vabastatakse Susanna haiglast ja ta elab edasi normaalset elu. 1970. aastaks on enamik tema sõpradest haiglast vabastatud. Winona Ryder – Susanna Angelina Jolie – Lisa Clea DuVall – Georgina Brittany Murphy – Daisy Elisabeth Moss – Polly Jared Leto – Tobias Jacobs Jeffrey Tambor – Doktor Potts Vanessa Redgrave – Doktor Wick Whoopi Goldberg – Valerie Angela Bettis – Janet Jillian Armenante – Cynthia Drucie McDaniel – M-G Alison Claire – Gretta Christina Myers – Margie Joanna Kerns – Annette Travis Fine – John Oscar 2000 – parim naiskõrvalosatäitja – Angelina Jolie Kuldgloobus 2000 – parim naiskõrvalosatäitja – Angelina Jolie Ekraaninäitlejate Gildi auhind 2000 – parim naiskõrvalosatäitja – Angelina Jolie Katkenud elu andmekogus IMDb (inglise)
Sportlaste loendid

Sportlasi on üles loetletud järgnevates loendites: alpinistide loend autosportlaste loend bridžimängijate loend golfimängijate loend iluuisutajate loend iluvõimlejate loend jalgpallurite loend jalgrattasportlaste loend judokate loend jäähokimängijate loend jääpurjetajate loend kabetajate loend kahevõistlejate loend kergejõustiklaste loend korvpallurite loend kriketimängijate loend kulturistide loend käsipallurite loend köievedajate loend kujundujujate loend laskesuusatajate loend laskjate loend maadlejate loend maahokimängijate loend maletajate loend murdmaasuusatajate loend mäesuusatajate loend pesapallurite loend poksijate loend purjetajate loend ratsasportlaste loend rendžumängijate loend riistvõimlejate loend saalihokimängijate loend sulgpallurite loend suusahüppajate loend tennisistide loend tõstjate loend ujujate loend vabavõitlejate loend veepallurite loend vehklejate loend vettehüppajate loend vibulaskjate loend vigursuusatajate loend Vormel 1 pilootide loend võrkpallurite loend Eesti sportlased on loetletud ka Eesti sportlaste loendis. Treenerite loend
Hypoderma

Hypoderma on kahetiivaliste seltsi kuuluv putukaperekond. Perekonda kuuluvad liigid Hypoderma actaeon, Hypoderma bovis, Hypoderma diana, Hypoderma lineatum, Hypoderms sinense ja Hypoderma tarandi. Hypoderma andmebaasis eElurikkus
Arnold J. Toynbee

Arnold Joseph Toynbee (14. aprill 1889 – 12. oktoober 1975) oli Suurbritannia ajaloolane. Toynbee elutööks oli 12-köiteline "A Study of History" ("Uurimus ajaloost"), mis püüdis kõiki ajaloolisi protsesse selgitada tsivilisatsiooniteooriaga. Toynbee on tugevalt mõjutatud Oswald Spengleri maailmavaatest (teda oma peateoses kordagi mainimata), kuid viimasest erinevalt ei pea kultuuri allakäiku ja hukkumist fataalselt paratamatuks. Toynbee jagas maailma enam kui 20 tsivilisatsiooniks ning lahkas neid põhjalikult, kujundades teooria tsivilisatsioonide tõusust ehk kasvust, langusest ja hävingust. Nende ja väiksemate tsivilisatsioonidega seotud protsessidega seletas ta kogu ajaloo kulgu. Ent teised ajaloolased leidsid tema tööst palju ebatäpsusi ning ka vigu, mistõttu tema teooria kaotas peagi ajalooteaduse silmis tõsiseltvõetavuse. Samas oli see üks huvitavamaid ja põhjalikumaid kogu ajaloo süstematiseerimise katseid, mis oli ilmselt teadlikult kirjutatud ka vastukaaluks marksistlikule ajaloonägemusele. 1941 – valiti Ameerika Filosoofiaseltsi välisliikmeks 1950 – valiti Ameerika Kunstide ja Kirjanduse Akadeemia välisliikmeks "Uurimus ajaloost" Tartu: Ilmamaa, 2003 ISBN 9985-878-47-7 (Toynbee paljuköitelise uurimuse lühikokkuvõte) Mankind and Mother Earth: A Narrative History of the World (Oxford University Press 1976), J. Raškovski, "Toynbee – inimkätega tehtud maailmast" – Sirp ja Vasar 8. september 1972, nr 36, lk 8 Katre Ligi, "Toynbee ja Spengler ehk tõlkiva toimetaja tundmusi" – Akadeemia 2012, nr 6, lk 1072–80 Triin Kallas, "Kuidas taltsutada rongiaknast avanevat vaadet" (raamatu "Uurimus ajaloost" arvustus) – Sirp 6. juuni 2003, lk 4 Veljo Kaasik, "Toynbee ja ühiskonna tardumine" – Sirp 27. aprill 2012, lk 32
Leivi Šer

Leivi Šer (sündinud 2. novembril 1941 Tšistopolis Tatari ANSV-s) on Eesti ajakirjanik ja poliitik. Ta lõpetas 1970. aastal Tartu Riikliku Ülikooli vene filoloogina. Aastail 1996–1997 oli ta Eesti Televisiooni venekeelsete saadete toimetuse peatoimetaja. Ta on tõlkinud raamatuid eesti keelest vene keelde. Шер, Лейви 2014. Память просыпается во сне. Книга первая. Tallinn: Aleksandra. Шер, Лейви 2016. Память просыпается во сне. Книга вторая. Tallinn: Aleksandra. Eesti Entsüklopeedia.
Palais de Tokyo

Tokyo palee (prantsuse keeles Palais de Tokyo, varem Palais des Musées d'Art Moderne) on kaasaegse kunsti muuseum, mis asub Pariisi 16. linnaosas aadressil 13 avenue du President-Wilson, mis järgneb Seine'i kallastele, Chaillot' paleest paarsada meetrit kirdes, ning on lähedal asuva arhitektuuristiiliga. Hoone väliskest on täielikult kaetud marmoriga. Nime "Palais de Tokyo", mis on saanud nime Seine'i kaldal asuva "Quai de Tokio" (praegu New-Yorki avenüü) järgi, mille kohal domineerib selle kagufassaad. Le Palais de Tokyo - Paris 16e L’histoire du Palais de Tokyo depuis 1937  Palais de Tokyo – pildid, videod ja helifailid Wikimedia Commonsis
Ukraina vabatahtlike armee

Ukraina vabatahtlike armee (ukraina keeles Українська добровольча армія, lühend UDA) on Ukrainas moodustatud omakaitseühendus. UDA võttis 2022. aastal osa sõjategevusest Vene vägede vastu. ВОЛОНТЕРИ: «ЦИВІЛЬНІ ЛЮДИ ДАЮТЬ СИЛУ АРМІЇ» (vaadatud: 05.02.2023)
Bocksdorf

Bocksdorf (ungari Baksafalva) on vald (Gemeinde) Austrias Burgenlandi liidumaal Güssingi ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Burgauberg-Neudauberg

Burgauberg-Neudauberg on vald (Gemeinde) Austrias Burgenlandi liidumaal Güssingi ringkonnas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Eberau

Eberau ([eːbəˈʁaʊ̯]; horvaadi Eberava, ungari Monyorókerék) on vald (Marktgemeinde) Austrias Burgenlandi liidumaal Güssingi ringkonnas. Ungari nimi Monyorókerék tuleb sõnadest mogyoró 'sarapuupähkel' ja kerek 'ümmargune'. Bevölkerung am 1.1.2021 nach Ortschaften (Gebietsstand 1.1.2021)
Gerersdorf-Sulz

Gerersdorf-Sulz (ungari Németszentgrót-Sóskútfalu) on vald (Gemeinde) Austrias Burgenlandi liidumaal Güssingi ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Großmürbisch

Großmürbisch on vald (Gemeinde) Austrias Burgenlandi liidumaal Güssingi ringkonnas. Seal elas näitleja Frank Hoffmann. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Güttenbach

Güttenbach (horvaadi Pinkovac, ungari Pinkóc, sloveeni Pinkovec, Pinkovci) on vald (Marktgemeinde) Austrias Burgenlandi liidumaal Güssingi ringkonnas. Malinska-Dubašnica, Horvaatia Szentpéterfa, Ungari Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Thonburi

Thonburi (tai ธนบุรี) on Bangkoki linnaosa (khet). Linnaosa asub Chao Phraya jõe paremal (läänepoolsel) kaldal. Linnaosa koosneb seitsmest asumist (khwaeng): Wat Kanlaya, Hiran Ruchi, Bang Yi Ruea, Bukkhalo, Talat Phlu, Dao Khanong ja Samre. Thonburi oli iseseisev linn kuni 1971. aastani, mil liideti Bangkokiga. Thon Buri (ธนบุรี) Beautiful Bangkok
Hackerberg

Hackerberg (horvaadi Štinjački Vrh) on vald (Gemeinde) Austrias Burgenlandi liidumaal Güssingi ringkonnas.
Dusit

Dusit (tai ดุสิต) Bangkoki linnaosa (khet). Linnaosa asub Bangkoki kesklinnas Chao Phraya jõe vasakul (idapoolsel) kaldal. Linnaosa koosneb viiest asumist (khwaeng): Dusit, Wachiraphayaban, Suan Chitlada, Si Yaek Maha Nak ja Thanon Nakhon Chai Si. Linnaosas asuvad mitmed valitsusasutused ja kuningalossid. Dusit (ดุสิต) Beautiful Bangkok
Mattis Jaama

Mattis Jaama (sündinud 28. mail 1992) on eesti orienteeruja. Eesti meistrivõistlustel suusaorienteerumises on ta aastatel 2016–2022 võitnud 16 kulda ja 3 hõbedat. 2020. aasta suusaorienteerumise EMil Venemaal Hantõ-Mansiiskis võitis ta segateatesprindis koos Daisy Kudrega pronksi. 2021. aasta suusaorienteerumise MMil Eestis Käärikul võitis ta segateatesprindis koos Daisy Kudrega pronksmedali. 2022. aasta suusaorienteerumise MMil Soomes Kemis võitis ta segateatesprindis koos Daisy Kudre-Schnyderga pronksmedali. 2023. aasta suusaorienteerumise EMil Lätis Madonas võitis ta segateatesprindis koos Daisy Kudre-Schnyderiga hõbeda. ESBL. Mattis Jaama sporditulemused Põnev lõpplahendus tõi Kudrele ja Jaamale MM-i viimasel alal pronksi. ERR sport, 28.02.2021 Biograafia ESBLs